laion/Wikipedia-Exotic huggingface dataset:
כלום לא קרה

"כלום לא קרה" הוא שיר שהוקלט על ידי הזמרת-יוצרת הישראלית איגי וקסמן. הוא יצא לאור ב-15 בינואר 2023, בהוצאת חברת התקליטים ITModels, כסינגל שלא מתוך האלבום. את השיר כתבו, הלחינו והפיקו איגי וקסמן, דולב רם ופן חזות. השיר יצא שנה לאחר יציאת שירה האחרון של וקסמן, "הספוט עליי". השיר זכה לביקורות חיוביות מטעם מבקרים שונים. השיר נכתב והולחן על ידי איגי וקסמן, דולב רם ופן חזות והופק על ידי רם וחזות. היא דיברה על הרקע לכתיבת השיר והצהירה בריאיון לרדיו ynet: ”יצאתי פעם עם גבר שהיה לובש בגדי נשים ותפסתי אותו ונשארתי איתו. זה שיר שמדבר על לקבל את השונה ולהישאר עם מי שאתה אוהב לא משנה מה אומרים מסביב”. בהמשך לשינוי המוזיקלי שהחלה בסינגל "הספוט עליי" (2022), המשיכה וקסמן בקו דומה גם ב"כלום לא קרה". השיר זכה לביקורות חיוביות. בריאיון מקיף שנערך עם וקסמן לרגל יציאת השיר, נכתב ב-ynet: ”את הקלאסיקות שלה משנות ה-90 כולם מכירים, אבל עכשיו מי שהייתה נערת רוק בניינטיז משחררת שיר חדש עם צליל פופי ושונה מאוד”. בישראל היום ביקרו לחיוב את הקליפ של השיר וכתבו: ”מעבר למסר החשוב, בקליפ יש סטייל מובהק ועיסוק נרחב באופנה ובמשמעות שלה. וקסמן עצמה לובשת שני לוקים מרעננים, והגברים שמככבים לצידה מופיעים בבגדים שמזוהים עם נשים – חצאיות ונעלי עקב”. בפרוגי נכתב: ”היא מוסיפה ומעצימה אותנו במיוחד!”. הווידאו קליפ הרשמי של "כלום לא קרה" הועלה ליוטיוב ב-15 בינואר 2023, ביום יציאתו של השיר כסינגל. את הקליפ ביים אמיר אליסיאן. הוא משלב קטעים התואמים לתוכנו הלירי. בהתחלה, ניתן לראות חדר מדרגות בצורת ספירלה. בהמשך, מוצגת כרזה ישנה של וקסמן ועטיפת אלבום האופן השני שלה, לא מחכה יותר לדוור (1997). בהמשך לכך, מתיישבת וקסמן על הספה שבביתה כשבידיה טלפון חוגה ושפתון. היא מקיפה באמצעותו גוף מחוטב של גבר ומצלצלת למישהו, תוך ביצוע הקטע הראשון של השיר. לאחר מכן, ישנה סצנה בה רקדן נמצא בחצר הבית שלה, כשהוא מתאגרף ומבצע תנועות ריקוד שונות. סצנה מהירה בה מופיעה עטיפת אלבום הבכורה שלה, אדום (1995) מוצגת וזו מתחלפת לסלון של וקסמן, בו יושב דוגמן לבוש למחצה כשהיא מחבקת אותו מאחורה. בהמשך, המצלמה פונה מטה, לכיוון רגליו – הוא נועל נעלי עקב. בסמוך לכך, משתנה הסצנה לאחת שצולמה בשחור-לבן בה וקסמן מבצעת את השיר כשמאחוריה מסך בו מוצגים הדוגמנים. סצנות נוספות בהן היא נמצאת בחדר בצבע אדום משולבות גם כן. בקטע הקודם לזה האחרון, מוצג דוגמן נוסף במטבח ביתה, כשהוא חותך תפוח ובידיו סכין. הוא מדליק סיגריה באמצעות הכיריים והמצלמה פונה מטה בשנית, לכיוון האגן שלו – הוא לובש חצאית. בסוף הקליפ, רצה וקסמן בביתה, כשהיא מביטה למצלמה ואור מעומעם בצבע אדום מסביבה. לאחר מכן, מתחלפת הסצנה לזו האחרונה בה היא מבצעת הופעת חצר מול שישה דוגמנים ורקדנים. בעקבות הצלחתו של השיר, הוזמנה וקסמן לבצע אותו במצעד הגאווה בתל אביב לשנת 2023, בליווי שישה רקדנים מסביבה. סרטון השיר "כלום לא קרה" באתר יוטיוב איגי וקסמן - כלום לא קרה (Prod. by Doli & Penn), נבדק ב-2023-08-08 איגי וקסמן – הספוט עליי (Prod by Sync & Yinon Yahel), נבדק ב-2023-08-08 אבי שושן, רנין בולוס, איגי וקסמן: "רוצים שנעשה שירים מפעם, כאמנית אני אוהבת לעשות דברים אחרים", באתר ynet, 9 בפברואר 2023 פאשניסטה אמיתית: הלוק ההיסטרי של איגי וקסמן, באתר www.israelhayom.co.il מוזיקה - סיכומוזיקלי:, באתר פרוגי, ‏2023-01-20 איגי וקסמן - כלום לא קרה | מצעד הגאווה 2023, נבדק ב-2023-08-08
סמל ג'יבוטי

סמל ג'יבוטי הוא סמלה הרשמי של רפובליקת ג'יבוטי, הסמל אומץ לאחר שהמדינה קיבלה את עצמאותה ב-25 ביוני 1977. הסמל כולל חנית אנכית מאחורי מגן מסורתי. מתחת למגן שתי ידיים הנושאות כל אחת סכין גדולה. שתי הידיים מסמלות את שתי הקבוצות האתניות המרכיבות את המדינה (בני העיסא ובני העפרים). את הסמל מקיפים עלי דפנה. דגל ג'יבוטי המנון ג'יבוטי מדיה וקבצים בנושא סמל ג'יבוטי בוויקישיתוף Les Symboles, www.presidence.dj ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
יאן מיידה

יאן מיידה (באסטונית: Jaan Maide;‏ 30 במאי 1896 – 10 באוגוסט 1945) היה גנרל אסטוני אשר לחם במלחמת העולם הראשונה, מלחמת העצמאות האסטונית ומלחמת העולם השנייה. שימש כמפקד צבא אסטוניה בתקופת ממשלתו קצרת הימים של אוטו טיף. מיידה נולד ב-30 במאי 1896 בוואנה-קריסטה. ב-1915 הוא גויס לצבא האימפריה הרוסית, למד באקדמיית קצינים בקייב ולחם במלחמת העולם הראשונה. בינואר 1918 הכריזה אסטוניה על עצמאותה מהאימפריה. מיידה מיהר לחזור לאסטוניה והתגייס לצבא האסטוני החדש. הוא מונה למפקד פלוגה, ולחם עמה במהלך מלחמת העצמאות האסטונית כנגד ברית המועצות. לאחר המלחמה הוא הועלה לדרגת לוטננט. מיידה סיים את קורס קציני המטכ"ל ב-1923, והועלה לדרגת קפטן. ב-1927 הוא מונה לראש מטה ליגת ההגנה האסטונית - ארגון על בסיס התנדבותי שפועל במקביל לצבא אסטוניה. ב-24 בפברואר 1933 הוא הועלה לדרגת קולונל. ב-30 בנובמבר 1934 הוא מונה למפקד גדוד הרכבות המשוריינות, אולם כעבור שנה חזר לתפקידו כראש מטה ליגת ההגנה. ב-1 בפברואר 1940 הוא מונה למפקד הדיוויזיה ה-4. ב-17 ביוני 1940 פלשה ברית המועצות בשנית לאסטוניה וכבשה אותה תוך יום אחד. הצבא האסטוני פורק ושולב בתוך הצבא האדום. מיידה הצליח להימנע מגורלם של קצינים אסטונים רבים אחרים שהוגלו לרוסיה או הוצאו להורג. כעבור שנה, במהלך מבצע ברברוסה, נכבשה אסטוניה בידי גרמניה הנאצית. בתקופת הכיבוש הגרמני, מיידה הצטרף לאומקאיצה - מיליציה חצי צבאית שפעלה באסטוניה בחסות הגרמנים. בהמשך המלחמה הוא הפך למפקד המיליציה. בספטמבר 1944 נסוגו הגרמנים מאסטוניה, ולרגע קצר נדמה היה כי ישנו סיכוי לעצמאות אסטונית מחודשת. אוטו טיף כינס ממשלה בטאלין, ומינה את מיידה למפקד הצבא האסטוני החדש. מיידה עשה ניסיון נואש לארגן את המיליציות האסטוניות לכדי צבא סדיר שיוכל להתגונן בפני הסובייטים, אולם לשווא. טאלין נפלה ב-22 בספטמבר, ומיידה עצמו נלכד ב-24 באוקטובר. מיידה הועבר לכלא בוטירקה במוסקבה, והוצא להורג ב-10 באוגוסט 1945. מדיה וקבצים בנושא יאן מיידה בוויקישיתוף יאן מיידה באתר הגנרלים של מלחמת העולם השנייה
(It Goes Like) Nanana

"(It Goes Like) Nanana" הוא שיר של הדי ג'יי והמפיקה הדרום קוריאנית פגי גו, שיצא כסינגל מוביל מתוך אלבום הבכורה שלה ב-15 ביוני 2023. זהו הסינגל הראשון שלה שיצא תחת הוצאת חברת אקס-אל רקורדינגס. בהודעה לעיתונות הצהירה גו: ”יש תחושה שכולנו מכירים אבל קשה לתאר, הרגשה של אהבה, חום והתרגשות כשאתה מוקף בחברים ואהובים והאנרגיה מדברת בעד עצמה. קשה לתאר את זה במילים אבל לי זה מרגיש כמו 'נה-נה-נה!”. מידע על היצירה "Nanana" באתר מיוזיק בריינז מידע על הסינגל "Nanana" באתר מיוזיק בריינז סרטון השיר "Nanana" באתר יוטיוב Condé Nast, Peggy Gou Shares New Song “(It Goes Like) Nanana”, Pitchfork, ‏2023-06-15 (באנגלית אמריקאית) Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) 2023 המצעד הבינלאומי השנתי, באתר גלגלצ, ‏2023
עם הגב

"עם הגב" הוא שיר שהוקלט על ידי הזמרת-יוצרת הישראלית עלמה זהר. הוא יצא לאור ב-4 באפריל 2008, על ידי חברות התקליטים לב העולם הפקות ולב גרופ מדיה, כסינגל המוביל מתוך אלבום הבכורה שלה, דברי (2008). את השיר כתבה והלחינה זהר להפקה של אסי איילון, שהיה אחראי על הפקת שאר השירים מתוך האלבום. השיר הגיע למקום העשירי במצעד העברי השבועי של רשת ג'. השיר נכתב והולחן על ידי עלמה זהר והופק על ידי אסי איילון. באפריל 2008 נכנס השיר לראשונה למצעד העברי השבועי של רשת ג'. הוא דורג לראשונה במקום ה-14, ובשבוע העוקב עלה למקום ה-12. בהמשך, דורג בעשירייה הפותחת, והצליח להחזיק במצעד במשך שבעה שבועות בסך הכול. בשנת 2018 פורסמה כתבה במעריב בו צוין השיר כאחד מלהיטיה הראשונים של הזמרת. במהלך "הסיבוב המשותף" בין זהר לארקדי דוכין בוצע "עם הגב" בהופעות חיות. סרטון השיר "עם הגב" באתר יוטיוב מילים לשיר עם הגב - עלמה זהר, באתר שירונט 3.7.2008 – פזמונט, באתר pizmonet.co.il 17.4.2008 – פזמונט, באתר pizmonet.co.il 15.5.2008 – פזמונט, באתר pizmonet.co.il 22.5.2008 – פזמונט, באתר pizmonet.co.il 5.6.2008 – פזמונט, באתר pizmonet.co.il דודי פטימר, ‏עלמה זהר: "לא ידעתי להתמודד עם התהילה, איבדתי את פרטיותי", באתר מעריב אונליין, 25 באפריל 2018 עם הגב - ארקדי דוכין ועלמה זהר, נבדק ב-2023-08-08
פרסי הווידאו קליפים של MTV לשנת 2023

פרסי הווידאו קליפים של MTV לשנת 2023 הוא טקס פרסים המוענקים לקליפים הטובים ביותר של השנה על ידי MTV. הטקס התקיים בפרודנשל סנטר בניוארק שבניו ג'רזי ב-12 בספטמבר 2023. זהו הטקס ה-40 במספר של פרסי הווידאו קליפים של MTV. קטגוריית פרס חדשה "מופע הקיץ" הוענקה באמצעות הצבעות מעריצים. ההופעות הראשונות של הקדם טקס הוכרזו ב-6 בספטמבר 2023. ב-22 באוגוסט 2023, MTV הכריזו על ההופעות הראשונות של הטקס. ב-31 באוגוסט 2023 הוכרזו הופעות נוספות של הטקס. ב-7 בספטמבר הוכרז כי אוליביה רודריגו אמורה להופיע בטקס. שאקירה ודידי יציגו את מדליית האייקון הגלובלי ואת מדליית הווידאו החלוצי בהתאמה. הופעות הבמה המורחבת הוכרזו ב-6 בספטמבר 2023. רשימת המועמדים הראשונה הוכרזה ב-8 באוגוסט. המועמדים לקבוצת השנה, מופע הקיץ, אלבום השנה ושיר הקיץ הוכרזו ב-1 בספטמבר. טיילור סוויפט מובילה את המועמדויות עם אחת עשרה, ואחריה סיזה עם שמונה מועמדויות, דוג'ה קאט, מיילי סיירוס, ניקי מינאז', בלאקפינק ואוליביה רודריגו כל אחת עם שש מועמדויות. הזוכים בקטגוריות הבאות נבחרים לפי הצבעות של מעריצים. סבב ההצבעה הראשון המכונה "תקופת ההצבעה הכללית" החל ב-8 באוגוסט ב-12:00 ET (אנ'), עבור הקטגוריות שהמועמדים הוכרזו באותו יום והסתיים ב-1 בספטמבר ב-18:00 ET, למעט האמן החדש הטוב ביותר שיסתיים בתאריך 12 בספטמבר, 22:00 ET. ההצבעה למופע הקיץ החלה ב-3 בספטמבר בשעה 11:00 ET והסתיימה ב-4 בספטמבר בשעה 11:00 ET. ההצבעה לקבוצת השנה החלה ב-4 בספטמבר בשעה 11:00 ET והסתיימה ב-7 בספטמבר בשעה 11:00 ET. ההצבעה לשיר הקיץ החלה ב-7 בספטמבר 11:00 ET והסתיימה ב-11 בספטמבר ב-11:00 ET. ההצבעה לאלבום השנה החלה ב-11 בספטמבר בשעה 11:00 ET והסתיימה ב-12 בספטמבר בשעה 11:00 ET. 9 זכיות: טיילור סוויפט 2 זכיות: שאקירה 11 מועמדויות: טיילור סוויפט 8 מועמדויות: סיזה 6 מועמדויות: בלאקפינק, מיילי סיירוס, דוג'ה קאט, ניקי מינאז' ואוליביה רודריגו 5 מועמדויות: סם סמית' וקים פטרס 4 מועמדויות: קנדריק לאמאר, דידי, שאקירה, ביונסה, דרייק, קרול ג'י, מטרו בומין, TXT (אנ') ואייס ספייס 3 מועמדויות: באד באני, מייגן די סטליון, רימה, סלינה גומז, אד שירן, 21 סבאג', פיפטי פיפטי (אנ'), האחים ג'ונאס, דואה ליפה ופסו פלומה 2 מועמדויות: איירה סטאר, בויג'יניוס, לנה דל ריי, ג'ון באטיסט, פול אאוט בוי, אלישה קיז, דמי לובאטו, דה ויקנד, ברייסון טילר, אשנטי, יונג מיאמי, גלורילה, רנה ראפ ,Flo ומונסקין אתר האינטרנט הרשמי של פרסי הווידאו קליפים של MTV לשנת 2023 מדיה וקבצים בנושא פרסי הווידאו קליפים של MTV לשנת 2023 בוויקישיתוף פרסי הווידאו קליפים של MTV לשנת 2023, במסד הנתונים הקולנועיים IMDb (באנגלית) Thania Garcia, MTV Video Music Awards Reveal First Round of 2023 Performers, Variety, ‏22 August 2023 Paul Grein, Olivia Rodrigo to Perform at 2023 Video Music Awards, בילבורד, ‏7 בספטמבר 2023 (באנגלית אמריקאית) Olivia Rodrigo Is Making Her Return to the 2023 MTV VMAs Stage 💜, Cosmopolitan, ‏7 בספטמבר 2023 (באנגלית אמריקאית) דורית אסרף מזרחי, שאקירה תקבל פרס מפעל חיים מ-MTV, באתר כאן – תאגיד השידור הישראלי, 28 באוגוסט 2023
אורנה גרינברג

אורנה גרינברג היא ספורטאית פאראלימפית ישראלית. בשנת 1978 התחרתה באליפות העולם לנפגעי שיתוק מוחין. היא זכתה במדליית זהב בזריקת דיסקוס, במדליית כסף בזריקת אלה ובמדליית ארד במשחה 25 מטר בסגנון חזה. בשנת 1979 הייתה בין המועמדים לתואר ספורטאי השנה של עיתון מעריב. במשחקים הפאראלימפיים ברצלונה (1992) השתתפה בארבעה משחים: במשחה 50 מטר בסגנון חופשי לדרגות נכות S3-4 סיימה במקום החמישי בסבב המוקדמות ולא התחרתה במשחה הגמר. במשחה 100 מטר בסגנון חופשי לדרגות נכות S3-4 סיימה במקום הרביעי בסבב המוקדמות ולא התחרתה במשחה הגמר. במשחה 50 מטר בסגנון גב לדרגות נכות S3-4 סיימה במקום השישי במשחה הגמר. במשחה 50 מטר בסגנון חזה לדרגת נכות SB2 סיימה במקום החמישי במשחה הגמר. פירוט השתתפותה בתחרויות המשחקים הפאראלימפיים באתר הרשמי של IPC (באנגלית) נכי איל"ן צברו 12 מדליות בתחרויות סקוטלנד, דבר, 23 ביולי 1978 ספורטאי השנה תשל"ט, מעריב, 14 בנובמבר 1979
דע

"דַּע" הוא שיר שהוקלט על ידי הזמרת-יוצרת הישראלית עלמה זהר. הוא יצא לאור ב-25 בנובמבר 2008, על ידי חברות התקליטים לב העולם הפקות ולב גרופ מדיה, כסינגל הרביעי והאחרון מתוך אלבום הבכורה שלה, דברי (2008). את השיר כתבה והלחינה זהר להפקה של אסי איילון, שהיה אחראי על הפקת שאר השירים מתוך האלבום. השיר הגיע למקום העשירי במצעד העברי השבועי של רשת ג'. השיר נכתב והולחן על ידי עלמה זהר והופק על ידי אסי איילון. בדצמבר 2008 נכנס השיר לראשונה למצעד העברי השבועי של רשת ג'. הוא דורג לראשונה במקום ה-18, ובשבוע העוקב עלה למקום ה-15. בהמשך, דורג בעשירייה הפותחת, והצליח להחזיק במצעד במשך שמונה שבועות בסך הכול. בכתבה שפורסמה ב-ynet נכתב: ”הדתיות הזו מתערבבת עם חילוניות, למשל בשיר "דע", שבו הפזמון לקוח מ"פרקי אבות": "דע מאין באת ולאן אתה הולך ובפני מי אתה עתיד לתת דין וחשבון", והבתים מהווים את אותו דין וחשבון: "תיראה אותך, משקר, מסתתר, לא בוטח באף אחד”. את "דע" ביצעה זהר פעמים רבות במהלך הקריירה שלה. בשנת 2011 פורסם ביוטיוב ביצוע שלה לשיר באולפני פלוטו בתל אביב-יפו. סרטון השיר "דע" באתר יוטיוב עלמה זהר - דע, נבדק ב-2023-08-08 12.2.2009 – פזמונט, באתר pizmonet.co.il 4.12.2008 – פזמונט, באתר pizmonet.co.il 18.12.2008 – פזמונט, באתר pizmonet.co.il 25.12.2008 – פזמונט, באתר pizmonet.co.il 1.1.2009 – פזמונט, באתר pizmonet.co.il תימורה לסינגר, המשיכי לדבר, באתר ynet, 28 ביולי 2008 עלמה זוהר באולפני פלוטו - "דע", נבדק ב-2023-08-08
אוניות המערכה מסדרת קינג ג'ורג' החמישי

האם התכוונתם ל... אוניות המערכה מסדרת קינג ג'ורג' החמישי (1911) – אוניות מערכה בריטיות מתקופת מלחמת העולם הראשונה אוניות המערכה מסדרת קינג ג'ורג' החמישי (1939) – אוניות מערכה בריטיות מתקופת מלחמת העולם השנייה
תל אל אחמר

תל אל אחמר הוא הר הנמצא בגולן הסורי. הוא ההר הגבוה ביותר בחבל הבשן, אם לא מחשיבים את הר הדרוזים. ההר גבוה יותר מהר ורדה שגובהו 1226 מטר - הנחשב כשיא הגובה ברמת הגולן . תל אל אחמר הוא הר געש כבוי, כיתר התילים הגעשיים ברמת הגולן ובגולן הסורי, ועשוי מבזלת. הוא מצוי 6 קילומטרים צפונית-מזרחית לגבול ישראל-סוריה, למרגלות החרמון, דבר שעושה אותו גם להר הצפוני ביותר בבשן. הר ורדה חבל הבשן במושגו הרחב כולל הן את הגולן הסורי והן את רמת הגולן הישראלית. אשר מבחינה גאוגרפית וגאולוגית, נחשבות ליחידה אחת. הר ורדה מצוי 12 קילומטר דרומית מערבית לתל אל אחמר. למעט החרמון, שמצפון לגולן. ערך זה הוא קצרמר בנושא סוריה ובנושא גאולוגיה. אתם מוזמנים לתרום לוויקיפדיה ולהרחיב אותו.
שמואל פרוכטר

שמואל פרוכטר (פרי) (1931 – 21 בנובמבר 1968) היה ספורטאי ספורט נכים ישראלי, מנציגיה הראשונים של ישראל במשחקים הפאראלימפיים ומייסד ארגון נכי תאונות העבודה בישראל. בנו של הרב שוחט ובודק אברהם פרוכטר. נולד בסוצ'אבה, רומניה ועלה לישראל בשנת 1948 לאחר שהות במחנות המעצר בקפריסין. לאחר שירותו הצבאי החל לעבוד בבניין אך כעבור זמן קצר נפגע בתאונת עבודה. פרוכטר סבל משיתוק בשתי רגליו והיה מרותק לכיסא גלגלים. בשנת 1957 הקים את ארגון נכי תאונות העבודה בישראל ועמד בראשו. הארגון שם בראש מטרותיו את שיקום הנכים והחזרתם למעגל היצרני. על כך אמר פרוכטר בשנת 1964: "נכה העבודה לא סיים את חייו! הוא רוצה להרגיש שרואים בו אדם בעל יכולת! הוא משתוקק לחוש בכך, שאין רואים אותו כנטל קשה על שכם הציבור! הוא רוצה רק להוכיח – גם לעצמו, גם לרעייתו, גם לילדיו, לכולם – שהוא חלק מתוך הציבור, שהוא עוד בן אדם! הוא זקוק רק להזדמנות הסבירה. תנו לו את ההזדמנות הזאת – והוא ילמד מחדש איך מחייכים בעולמנו! המושג מוגבל – הוא כיום מורשת העבר. זוהי רק שאלה של סיווג נכון במקום העבודה המתאים". הארגון נאבק בין היתר על השוואת זכויותיהם של נכי תאונות העבודה לזכויות נכי צה"ל ובשיתוף עם מרכז הקואופרציה הקים הארגון את הקואופרטיב הראשון של נכים. הוא צורף כנציג אילנשיל פוליו אל נבחרת ישראל בכדורסל כיסאות גלגלים שהתחרתה במשחקים הפאראלימפיים רומא (1960). יחד עם הנבחרת זכה במדליית ארד. פרוכטר עבד במרכזייה הטלפונית של עיריית בני ברק. ב-21 בנובמבר 1968 לקה בשבץ ונפטר. הוא הובא למנוחות בבית העלמין קריית שאול. היה נשוי ואב לשתי בנות. שמואל פרוכטר ז"ל, הצופה, 27 בנובמבר 1968 צבי בהר, שמואל פרי (פרוכטר), דבר, 20 בינואר 1969 דב גולדשטיין, "המקצוע":משותק בכסא גלגלים, מעריב, 25 במרץ 1963 נכי תאונות עבודה יצרו "אבא" לעצמם, מעריב, 21 במרץ 1957 שמואל פרוכטר, נכי תאונות עבודה, הארץ, 29 במרץ 1960 דב גולדשטיין, "אנחנו לא רוצים להיות מקרים סוציאליים", מעריב, 22 בינואר 1964 נכי תאונות עבודה תובעים הקלות בדומה לנכי צה"ל, חרות, 5 בספטמבר 1965 נכי אילנשיל – לאולימפיאדת הנכים ברומא, על המשמר, 15 בספטמבר 1960 שמואל פרוכטר ז"ל, הצופה, 22 בנובמבר 1968
ג'בל סלמאן

ג'בל סלמאן (בערבית جبل سلمان الفارسي) הוא הר בשומרון. פסגתו מצויה ברום של 810 מטר מעל פני הים. הוא סמוך להר גריזים מדרום. על פסגת ההר שוכן היישוב יצהר. ההר הוא הרביעי בגובהו בצפון השומרון, אחרי הר עיבל, גריזים ורכס גדעונים. על ההר נמצאת שמורת סלמאן אל פארסי. לפי המסורת המוסלמית, ההר נקרא על שם סלמאן הפרסי, שקברו מצוי סמוך לפסגת ההר. לעומת זאת, יש המשערים שהרכס הוא הר צלמון המוזכר במקרא באזור שכם, והשם סלמאן משמר את שמו הקדום של ההר, ובשל זה נוצרה המסורת המוסלמית לגבי זהות הקבר. ייתכן שהשם צלמון מגיע משום שבשל גובהו וגודלו הרב, ההר מטיל צל גדול על הסביבה. ויש מסבירים שפירוש המילה "צלמון" הוא צל או חושך. בדומה להר עיבל ולהר גריזים, ההר הוא הר משאר ובדומה אליהם אף מהווה דוגמה להיפוך תבליט בשל היות שלושתם חלק מקער שכם. ההר מתנשא 250 מטר מעל סביבתו, שכוללת את ההרים הנמוכים יחסית של קער שכם ממערב, ואת עמק המכמתת ממזרח. שמורת סלמאן אל פארסי, באתר טבע ונופים בישראל יצהר הר גריזים הר עיבל דביר רביב ונתנאל אלינסון, המדריך למטייל בשומרון, חלק א, עמ' 104 שופטים, ט, מח אך יש מזהים את הר צלמון עם הר כביר שלמרגלותיו שוכן הכפר דיר אל חטב, שפירוש שמו הוא מנזר העצים, שאולי משמר את חטיבת העצים של אבימלך בהר צלמון כמוזכר בספר שופטים. על פי הפירושים בתהילים, סח, טו
פליקס מאייר

פליקס מאייר (בגרמנית: Felix Mayr ‏ 29 באפריל 1995) ) הוא שחקן שווייצרי . פליקס מאייר, נולד וגדל בציריך. הוא למד בבית הספר הקנטוני בסטדלהופן . מ-2015 עד 2019 למד משחק באקדמיה לאמנויות דרמטיות של ארנסט בוש בברלין. הוא רכש את הניסיון הבימתי הראשון שלו בעונת 2017/18 של תיאטרון הברלינאי "Ballhaus Ost" בתור מילר בהפקה של מזימה ואהבה, מחזה בחמש מערכות מאת המחזאי הגרמני פרידריך שילר, שפורסם בשנת 1784. המחזה הופק בשיתוף האקדמיה לאמנויות הדרמה של ארנסט בוש. מאז 2018 הוא הופיע בהפקה של המחזה "Madame Poverty" בפולקסבינה ברלין. הוא הופיע גם במחזה "emotion and sensation" מאת מריוס שוץ ו- "Das 1. Evangelium" (עיבוד רופף של הבשורה על-פי מתי), בבימויו של קיי ווג'ס. בספטמבר 2020 שיחק במחזה "כל אדם" מאת המחזאי האוסטרי הוגו פון הופמנסתאל. בשנת 2020 שיחק מאייר בסדרת הטלוויזיה המורדת ובסדרת המשטרה הגרמנית"Soko Leipzig". בסדרת הטלוויזיה בהפקת נטפליקס "Kitz", שיצאה לאקרנים ב-2021, הוא גילם את כישרון הסקי הצעיר ג'וזף, שמת בתאונת דרכים טרגית. בסדרת הדרמה של ערוץ ZDF בת ששת הפרקים "Wendehammer" משנת 2022, הוא גילם את הסטודנט הצעיר המסתורי למשפטים לוקאס בתפקיד משנה מתמשך, שנכנס לרומן נלהב עם פרנציסקה (סוזן האק), אחת מחמש הדמויות הראשיות. פליקס מאייר גר בברלין . פליקס מאייר, ברשת החברתית אינסטגרם פליקס מאייר, במסד הנתונים הקולנועיים IMDb (באנגלית) פליקס מאייר, באתר "אידיבי", מאגר הידע העברי לקולנוע ישראלי ועולמי Felix Mayr. Profil und Vita bei CASTUPLOAD. Abgerufen am 13. Dezember 2020. Felix Mayr. Profil und Vita bei CASTFORWARD. Abgerufen am 13. Dezember 2020. Kabale und Liebe. Produktionsdetails. Abgerufen am 13. Dezember 2020. (אורכב [חסר תאריך] ב volksbuehne.berlin [Error: unknown archive URL]) Das 1. Lara Magdalena Tacke & Elena Scheicher, moratorium. (אורכב [חסר תאריך] ב zdf.de [Error: unknown archive URL]) .Marco Girnth, Felix Mayr und Amy Mußul in SOKO Leipzig. Wendehammer: Pech und Schwefel. Serie „Wendehammer“.
אורלץ (סדרת לוויינים)

אורלץ (ברוסית:Орлец) הייתה סדרת לווייני ריגול שפותחה בברית המועצות ושיגוריה נמשכו ברוסיה. בסך הכול שוגרו 10 לוויינים: 8 מדגם "דון" ("אורלץ 1") ו-2 מדגם "יניסיי" ("אורלץ 2"). פיתוח לוויין ריגול מדגם חדש החל במרכז הטילים והחלל פרוגרס בשנת 1979. מטרת הפיתוח הייתה לשפר ולהרחיב מידע שניתן היה לקבל מלוויין מדגם יאנטר 2K. רק בשנת 1989 בוצע שיגור ראשון שעבר בהצלחה. הלוויין היה מצויד ב-8 יחידות נחיתה שהחזירו את הצילומים לכדור הארץ. רגישות הצילום הייתה 0.95 מ'. הלוויין היה מצויד במצלמה פנורמית. משקל הלוויין היה 6,530 ק"ג. בשנים 1989–1993 בוצעו שיגורים בתדירות שנתית ולוויין היה פעיל כ-60 ימים. בהמשך התידרות ירדה אך משך פעלות הלוויינים גדל לכ-120 ימים. כל השיגרוים בוצעו מקוסמודרום בייקונור בעזרת משגר מדגם סויוז U. השיגור האחרון בשוצע בשנת 2006. בשנת 1994 בוצע שיגור ראשון של לוויין מדגם "דון" שהיה דגם משופר של לוויין מהדור הראשון. הוא כלל 22 יחידות נחיתה והיה מתוכנן ל-180 ימי עבודה. משקל הלוויין גדל ל-10,500 ק"ג. לכן הוא היה ניתן לשיגור על ידי משגר חזק יותר ונבחר דגם זניט 2 שהיה מיוצר באוקראינה. שיגור נוסף בוצע בשנת 2000 ולאחר מכך שיגורים הופסקו בעקבות חוסר רצון לנצל משגר אוקראיני לטובת שיגור לווייני ריגול. בשנת 2001 חברת Land Info International LLC מארצות הברית החלה לספק צילומים שבוצעו בעזרת לווייני "דון". בעקבות כך סודיות ממבנה החללית הוסר. כל הלוויינים קיבלו שם "קוסמוס". תיאור מפורט של הלוויינים (ברוסית) תיאור מבנה הלוויין (דף 45) (ברוסית) תיאור הלוויים ושיגורים תיאור לוויין דון תיאור לוויין יניסיי
טלסקופ החלל גראנאט

גראנאט (ברוסית: Гранат – רימון) היה טלסקופ חלל ששוגר על ידי ברית המועצות והותקנו על החללית מכשירים ממדינות נוספות. הוא שוגר בשנת 1989 ופעל עד לשנת 1998. החללית נבנתה במשרד לבוצ'קין על בסיס גשושיות של תוכנית ונרה. השיגור בוצע מקוסמודרום בייקונור בעזרת משגר מדגם פרוטון M. משקל ציוד מדעי היה כ-2,300 ק"ג. פאנל סולארי סיפק כ-400 ואט. עד לספטמבר 1994 בוצעו מפעם לפעם שינויי מסלול. לאחר סיום מלאי הדלק פעולות אלו הופסקו. העברת נתונים הופסקה ב-27 בנובמבר 1998. SIGMA - טלסקופ קרני רנטגן שנבנה בצרפת. פעל בתחום אנרגיה 40-1300 KeV. שטח קליטה הייתה 800 סמ"ק. ART-P - טלסקופ קרני רנטגן שנבנה בברית המועצות. פעל בתחום אנרגיה 4-60 KeV. שטח קליטה הייתה 600 סמ"ק. ART-C - ספקטרומטר שנבנה בברית המועצות. עקב בעיות טכניות לא פעל. PHEBUS - רשם התפרצויות אנרגיה שנבנה בצרפת. אירועים נרשמו ב-116 ערוצים. WATCH - טלסקופ שנבנה בדנמרק. פעל בתחום אנרגיה 6-180 KeV. KONUS B - רשם שנבנה בברית המועצות. פעל בתחום אנרגיה 10-8000 KeV. רשם 60 התפרצויות שמש ו-19 התפרצויות גמא. הפסיק לעבוד בפברואר 1990. TOURNESOL - רגש שנבנה בברית המועצות ובולגריה. היה מיועד לרישום קרני גמא. עקב בעיות טכניות כמעט ולא פעל. בעזרת הטלסקופ בוצע רישום מקורות קרני רנטגן וצילומי מרכז הגלקסיה. התגלו מספר גרמי שמיים. גרמי שמיים שהתגלו בעזרת הטלסקופ קיבלו תחילית GRS, למשל GRS 1124-683 וכו'. על בסיס המידע שהתקבל נכתבו מאות מאמרים מדעים. בעקבות התפרקות ברית המועצות מרכז קליטת הנתונים שהיה ממוקם בחצי האי קרים הועבר לשטח אוקראינה שצמצמה את תיקצובו. בשנים האחרונות של פעילות הטלסקופ הוא תוקצב ישירות על ידי סוכנות החלל הצרפתית. מדיה וקבצים בנושא טלסקופ החלל גראנאט בוויקישיתוף אתר האינטרנט הרשמי של טלסקופ החלל גראנאט תיאור פעילות
החותנת בירח הדבש

החותנת בירח הדבש (באנגלית: The Mating Season) הוא סרט קומדיה אמריקאי בשחור-לבן מסוגת דרמה קומית משנת 1951 בבימויו של מיצ'ל לייסן, עם תלמה ריטר, ג'ון לונד, ג'ין טירני ומרים הופקינס בתפקידים הראשיים. התסריט מבוסס על המחזה "מגי" של סיזאר דאן. זאת קומדית טעויות על אישה ממעמד חברתי בינוני המנסה לשמור על נישואיו של בנה לאשה ממעמד חברתי גבוה, על ידי התחזותה לעוזרת בית של הזוג. תלמה ריטר הייתה מועמדת לפרס אוסקר לשחקנית המשנה הטובה ביותר ולפרס גלובוס הזהב לשחקנית המשנה הטובה ביותר - סרט קולנוע וזכתה בפרס Golden Laurel לשחקנית הקומית הטובה ביותר. מיצ'ל לייסן זכה בפרס דב הברונזה בפסטיבל הסרטים הבין-לאומי בברלין. אלן מקנולטי (תלמה ריטר) יש דוכן המבורגרים בניו ג'רזי שבגלל חובות לבנק היא נאלצת לסגור אותו. בנה ואל (ג'ון לונד) הוא עובד בכיר בחברת קלינגר באוהיו אותה מנהלים מר קלינגר האב (לארי קיטינג) ובנו (ג'יימס לורימר). ג'ון הוא בחור נאה והפקידה בטסי דונלדסון (ג'ן סטרלינג) מאוהבת בו. קלינגר הבן מחזור אחרי אשת החברה מגי קרלטון (ג'ין טירני) אך היא דוחה אותו. ג'ון מתבקש לסייע למגי שנתקעה עם הרכב על צוק. הוא מחלץ אותה והם מתאהבים ומחליטים להינשא. אלן מחליטה להגיע לבית הזוג אך לפני כן היא שוכרת חדר במלון מוצאת עבודה זמנית ובכסף קונה כובע ובגדים מתאימים והולכת לפגוש את הזוג הנשוי הטרי. מגי לא מצליחה בעבודות הבית וגם אינה יודעת לבשל. היא מתקשרת לסוכנות עוזרות בית וכאשר מגיעה אלן היא חושבת אותה לעוזרת. אלן חושבת במהירות ומחליטה שכדאי לה לעבוד שם כעוזרת. מגי מתכננת מסיבה לעובדי החברה ואלן עושה את כל הבישולים. באמצע המסיבה מגלה ג'ון להפתעתו כי העוזרת היא אמו. כולם מרוצים מהמסיבה כולל מר קלינגר שאלן מטפלת בו לאחר שהתלכלך מהאוכל. אלן מחליטה להישאר שם למורת רוחו של ג'ון. היא מתבקשת לטפל במר קלינגר שחלה והוא מתחיל לאהוד אותה. היחסים בין ג'ון ומגי מתערערים לאחר שמגיעה לשם אמה פראן (מרים הופקינס) - סנובית שמתעבת את המשרתת אלן ולא סובלת את ג'ון. חברת קלינגר אמורה לזכות במכרז גדול מחברת ויליאמסון אבל בפגישה מעליבה מגי את גב' ויליאמסון (קורה וית'רספון) וג'ון כופה עליה לבקש סליחה כדי לא להפסיד את המכרז. לבסוף מגלה מגי כי אלן היא למעשה חמותה. היא מתרגזת ורוצה להתגרש ולנסוע למקסיקו ששם חוקי הגירושין קלים יותר. היא עוברת עם אמה למלון מרידיאן שם מקיים מר קלינגר מסיבה. כאשר גב' ויליאמסון פונה לאלן באופן מעליב היא מחזירה לה באותה צורה. זה מוצא חן בעיני מגי שמתפייסת עם ג'ון, ואלן מצטרפת למכוניתו של מר קרינגטון שמחזר אחריה. "החותנת בירח הדבש", במסד הנתונים הקולנועיים IMDb (באנגלית) "החותנת בירח הדבש", באתר נטפליקס "החותנת בירח הדבש", באתר AllMovie (באנגלית) "החותנת בירח הדבש", במסד הנתונים הקולנועיים KinoPoisk (ברוסית) מדיה וקבצים בנושא החותנת בירח הדבש בוויקישיתוף קדימון לחותנת בירח הבש, באתר יוטיוב החותנת בירח הדבש, באתר יוטיוב החותנת בירח הדבש, באתר TCM